Այս տարին առանձնահատուկ է նրանով, որ արդեն շոշափելի են 2013-2014թթ. մշակված մեթոդաբանության, դրանց հիման վրա իրականացված վերապատրաստման արդյունքները: Երևանի (թվով 40), Գորիսի (թվով 10), Կապանի (թվով 10), Վանաձորի (թվով 10), Գյումրիի (թվով 10), Արմավիրի մարզի թվով 10 գյուղական համայնքների դպրոցներում ներկայումս իրականացվում են մասնագիտական կողմնորոշման ծառայություններ, մասնագետներն ունեն տարեկան ծրագիր և աշխատանքի ընթացքում պարբերաբար ստանում են մասնագիտական խորհրդատվություն և տեղեկատվություն: Եղեգնաձորի (թվով 5), Արարատի մարզի (թվով 5), Սևան քաղաքի և մոտակա գյուղերի թվով 10 դպրոցներում ևս կան վերապատրաստված 2-ական մասնագետ, սակայն նրանք դեռ նոր են սկսում պլանավորել իրենց աշխատանքն այս ուղղությամբ: